1Maténana Amazia, sininna ra’ya’ Yéhuda piléi Uzia ana’ worowanéna mancaji arung. Iyaro wettué umuru’na 16 taung. Indo’na riyasengngi Yékholya, makkunrai Yérusalém. Mapparéntai Uzia ri Yérusalém 52 taung ittana. Aléna ritu sittaiwi sibawa patettongngi paimeng kota Elot.
2(26:1)
3(26:1)
4Pada-pada ambo’na, napogau’ towi Uzia iya pésennangiyéngngi atinna PUWANGNGE.
5Zakharia iyanaritu pappangaja rohaninna. Ri wettu tuwona mupa Zakharia, matinului Uzia massompa ri PUWANGNGE angkanna PUWANGNGE barakkakiwi.
6Mammusui Uzia méwai tau Filistingngé. Naruttungngi témbo’-témbo’na kota Gad, Yabné sibawa Asdod, nainappa patettong kota-kota mabbénténg ri seddéna Asdod sibawa daéra laingngé ri Filistin.
7Allataala tulungngi sibawa caui tau Filistingngé, sibawa tau Arab-é iya monroé ri Gur-Baal enrengngé tau Méuningngé.
8Makkamajai pakkasuwiyang tau Amongngé lao ri Uzia. Pédé makuwasai angkanna tassebbo asenna lettu ri Maséré.
9Untu’ pakkasse’i kota Yérusalém, patettongngi Uzia manara ri Pintu Gerbang Sunna, ri Pintu Gerbang Lompo’é sibawa lékoreng témbo’é.
10Patettong towi manara-manara mabbénténg ri daéra padangngé, sibawa kali maéga bujung nasaba maéga senna olokolo’na, muwi ri tanété tanré iyaré’ga ri tanété mariyawaé ri seddé yajang. Nasaba napuriyatiwi allaong rumaé, nanapajjamai maéga tau untu’ bukka palla-palla anggoro ri daéra bulué, sibawa untu’ jamai tanaé ri daéra-daéra iya macommo’é.
11Uzia mappunnai tentara battowa iya tuli sadiyaé untu’ mammusu. Poléi mennang risining passéddiyang iya jumellanaé riyoki ri iya duwa jurutulisi’na arungngé, iyanaritu Yéiél sibawa Maaséya riyawa pimpinanna Hananya, sala séddinna anggota stafna arungngé.
12Sininna tentaraéro poléi ri 307.500 prajuri ripimping ri 2.600 parawira. Iya manenna mennang mappunnaiwi pakkulléng iya battowa senna’é untu’ mammusu sibawa bantui arungngé caui balinna.
13(26:12)
14Napassakke’i Uzia iyaro tentarana sibawa kaliyawo, bessi, palo-palo baja, waju bessi, pana enrengngé batu pallobang.
15Ri Yérusalém sining ahli senjatana purani mébbu paréwa iya mullééngngi mannémbakengngi ana’ panaé sibawa batu-batu loppoé polé ri laleng manaraé sibawa sining sunna témbo’ kotaé. Tarompoi Uzia kégi-kégi, sibawa makuwasa senna’i nasaba Allataala masero tulungngi.
16Mawatannana Arung Uzia, mancaji matemponi, na iyaro gau’é nassabariwi ancurukenna. Najjalékkaiwi paréntana PUWANG Allataalana nasaba nauttamakiwi Bolana PUWANGNGE untu’ mattunu dupa ri yasé’na mézba dupaé.
17Iyakiya Imang Azarya silaong 80 imang laingngé iya mawatangngé sibawa baranié maccowériwi
18untu’ méwai pangkaukennaro. Makkedai mennang, "Petta Iya Malebbié! Dé’gaga ha’na Datu mattunu dupa untu’ PUWANGNGE. Iyaro jamanna imang-ngimang wijanna Harun, saba’ mennang ritu ripallaing untu’ iyaro. Sitinajai nasalai Datu onrong iya mapaccingngéwé! Purani naéwa Datu PUWANG Allataala, sibawa dé’na nalolongeng barakka’-Na."
19Iyaro wettué mattengngangngi Uzia tettong ri seddéna mézba dupaé ri Bolana PUWANGNGE sibawa paréwa pattunu dupa ri limanna. Namacaina lao ri imang-ngimangngéro, natappa mompona lasa oli iya mappakatau-taué ri linrona.
20Makkitani Azarya sibawa imang-ngimang laingngé lao ri aléna sibawa masero séleng, nanadessa’ni kuwammengngi nasalaiwi Bolana PUWANGNGE. Mapperi-perini massu nasaba PUWANGNGE hukkungngi.
21Narapi maté Arung Uzia iyaro lasana dé’ najjappa. Ripassalai riséddié bola sibawa dé’na naripalalo muttama ri Bolana PUWANGNGE. Ripaleppe’i polé ri jama-jamanna, na Yotam ana’na paréntai ra’ya’é selaku wakkélé’na.
22Curita laing passalenna apparéntanna Arung Uzia, pura naokii Nabi Yésaya ana’ Amos.
23Wettunna maté, rikuburu’i Uzia ri tana seddéna tampung arung-ngarungngé, iyakiya dé’ na ri tampungngéro, nasaba malasa olii iya mappakatau-taué. Yotam ana’ worowanéna mancaji arung sulléiwi.
bug_Latn unk unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn